ᱫᱩᱞᱟᱨ ᱢᱟᱨᱟᱱᱰᱤ

ᱫᱩᱞᱟᱨ ᱢᱟᱨᱟᱱᱰᱤ (ᱡᱟᱱᱟᱢ ᱑᱕ ᱡᱩᱞᱟᱭ ᱑᱙᱙᱕) ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱠᱩᱲᱤ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟ. ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱠᱩᱲᱤ ᱞᱤᱜᱽ ᱨᱮ ᱮᱥ.ᱮᱥ.ᱵᱤ. ᱠᱩᱲᱤ ᱯᱷᱩᱴᱵᱚᱞ ᱠᱚᱞᱮᱵᱽ ᱞᱟᱹᱜᱤᱫ ᱯᱷᱚᱨᱣᱟᱨᱰ ᱞᱮᱠᱟᱛᱮᱭ ᱠᱷᱮᱞ ᱟᱠᱟᱜᱼᱟ ᱟᱨ ᱥᱤᱧᱚᱛ ᱠᱩᱲᱤ ᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱫᱚᱞ ᱞᱟᱹᱜᱤᱫ ᱛᱮᱭ ᱨᱟᱠᱟᱵ ᱟᱠᱟᱱᱟ ᱾ ᱩᱱᱤ ᱫᱚ ᱥᱤᱞᱤᱜᱩᱲᱤ ᱨᱮ ᱵᱷᱟᱜᱽ ᱟᱠᱟᱱ ᱵᱚᱨᱰᱟᱨ ᱥᱤᱠᱩᱨᱤᱴᱤ ᱯᱷᱳᱥᱴ ᱨᱮᱭ ᱠᱟᱹᱢᱤ ᱠᱟᱱᱟ ᱾

 ᱮᱛᱚᱦᱚᱵ ᱡᱤᱭᱚᱱ 
ᱫᱩᱞᱟᱨ ᱫᱚ ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱠᱳᱰᱳ ᱟᱹᱛᱩ ᱠᱷᱚᱱ ᱡᱟᱱᱟᱢ ᱞᱮᱱᱟᱭ, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱜᱤᱫᱽᱨᱟᱹ ᱚᱠᱛᱚ ᱨᱮ ᱟᱡᱤᱡ ᱢᱟᱨᱟᱝ ᱫᱟ.ᱭ ᱜᱮ ᱩᱱᱤ ᱜᱮᱭ ᱦᱟᱨᱟ ᱵᱩᱨᱩ ᱟᱠᱟᱫ ᱞᱮᱫ ᱛᱟᱦᱮᱸᱫ ᱟᱨ ᱯᱷᱩᱴᱵᱚᱞ ᱠᱷᱮᱞ ᱞᱟᱹᱜᱤᱫ ᱮ ᱠᱩᱥᱤᱭᱟᱫ ᱛᱟᱦᱮᱸᱫ ᱾ ᱟᱡᱤᱡ ᱵᱚᱭᱦᱟ ᱫᱚ ᱠᱟᱹᱣᱰᱤ ᱵᱟᱝ ᱛᱟᱦᱮᱸ ᱠᱷᱟᱹᱛᱤᱨ ᱥᱮᱪᱮᱫ ᱫᱚᱭ ᱵᱟᱹᱜᱤᱭᱟᱫ-ᱟ ᱾ ᱫᱩᱞᱟᱨ ᱫᱚ ᱫᱩᱢᱠᱟ ᱨᱤᱱᱤᱡ ᱢᱤᱫ ᱯᱚᱨᱤᱥᱚᱫᱽ ᱦᱚᱛᱮᱛᱮ ᱧᱮᱞ ᱞᱮᱱᱟᱭ, ᱡᱟᱦᱟᱸᱭ ᱫᱚ ᱢᱤᱥᱚᱱᱚᱨᱤ ᱯᱷᱩᱴᱵᱚᱞ ᱴᱤᱢ ᱨᱮᱭ ᱵᱟᱪᱷᱟᱣ ᱠᱚ ᱛᱟᱦᱮᱸ ᱾ ᱟᱨ ᱛᱟᱭᱚᱢ ᱛᱮ ᱦᱟᱡᱟᱨᱤᱵᱟᱜᱽ ᱨᱮ ᱥᱟᱭ ᱠᱩᱲᱤ ᱠᱚᱣᱟᱜ ᱯᱷᱩᱴᱵᱚᱞ ᱴᱨᱮᱱᱤᱝ ᱛᱟᱞᱢᱟ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱒᱐᱐᱙ ᱥᱟᱞᱮ ᱨᱮ, ᱩᱱᱤ ᱑᱓ ᱵᱚᱪᱷᱚᱨ ᱩᱢᱮᱨ ᱨᱮ ᱟᱡ ᱟᱭᱳᱭ ᱜᱚᱡ ᱮᱱᱟ ᱟᱨ ᱢᱤᱫ ᱥᱮᱨᱢᱟ ᱛᱟᱭᱚᱢ ᱟᱡᱤᱡ ᱵᱚᱭᱦᱟ ᱜᱚᱡ ᱮᱱᱟ ᱾ ᱒᱐᱑᱕ ᱥᱟᱞᱮ ᱨᱮ ᱟᱡ ᱵᱟᱵᱟ ᱜᱚᱡ ᱮᱱᱟᱭ ᱾ ᱒᱐᱑᱗ ᱥᱮᱨᱢᱟ ᱨᱮ ᱩᱱᱤ ᱫᱚ ᱥᱚᱛᱨᱟ ᱥᱤᱢᱟ ᱵᱚᱞ (BSF) ᱨᱮ ᱠᱟᱹᱢᱤᱭᱟᱭ ᱛᱟᱦᱮᱸᱫ ᱾ ᱩᱱᱤ ᱫᱚ SSB ᱨᱮ ᱠᱳᱪ ᱡᱩᱞᱤᱭᱮᱴ ᱢᱤᱨᱟᱱᱰᱟ ᱴᱷᱮᱱ ᱴᱨᱮᱱᱤᱝ ᱮᱫᱟᱭ ᱾ ᱩᱱᱤ ᱨᱤᱱ ᱵᱟᱨᱭᱟ ᱟᱡ ᱠᱷᱚᱱ ᱠᱚᱢ ᱩᱢᱮᱨ ᱵᱚᱭᱦᱟ ᱢᱮᱱᱟᱜ ᱠᱤᱱᱟ ᱾

 ᱠᱮᱨᱤᱭᱚᱨ 
᱒᱐᱒᱒: ᱩᱱᱤ ᱫᱚ SSB ᱴᱤᱢ ᱨᱮ ᱠᱮᱯᱴᱮᱱ ᱞᱮᱠᱟᱛᱮ ᱠᱟᱱᱭᱟᱥᱨᱤ ᱠᱚᱯ ᱞᱟᱹᱜᱤᱫ ᱠᱚᱞᱠᱟᱛᱟ ᱠᱩᱲᱤ ᱯᱷᱩᱴᱵᱚᱞ ᱞᱤᱜ ᱡᱤᱛᱠᱟᱹᱨ ᱮᱱᱟᱭ, ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱠᱩᱲᱤ ᱠᱚ ᱞᱟᱹᱜᱤᱫ ᱛᱮ ᱡᱚᱛᱚ ᱠᱷᱚᱱ ᱢᱟᱨᱮ ᱯᱷᱩᱴᱵᱚᱞ ᱴᱩᱨᱱᱟᱢᱮᱱᱴ ᱠᱟᱱᱟ ᱾ ᱩᱱᱤ ᱫᱚ 'ᱥᱚᱨᱮᱥ ᱠᱷᱮᱞᱚᱸᱰᱤᱭᱟᱹ' ᱞᱮᱠᱟᱛᱮᱭ ᱢᱟᱱᱟᱣ ᱵᱟᱛᱟᱣ ᱮᱱᱟ ᱾

᱒᱐᱒᱒: ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱠᱩᱲᱤ ᱞᱤᱜᱽ ᱨᱮ ᱮᱥ.ᱮᱥ.ᱵᱤ. ᱠᱷᱚᱱ ᱙ ᱜᱳᱞ ᱮ ᱦᱟᱛᱟᱣ ᱞᱮᱫᱼᱟ ᱾

᱒᱐᱒᱒: ᱥᱣᱮᱰᱮᱱ ᱨᱮ ᱯᱷᱨᱮᱸᱰᱤᱜᱟᱞ ᱢᱮᱪ ᱾

 ᱥᱟᱹᱠᱷᱭᱟᱹᱛ